योगी सरकार के एक और मंत्री हुए कोरोना पॉजीटिव, अब तक दो मंत्रियों की हो चुकी है मौत
यूपी सरकार के कैबिनेट मंत्री सिद्धार्थ नाथ सिंह भी कोरोना वायरस से संक्रमित पाए गए। उन्होंने खुद ट्वीट कर इसकी जानकारी दी है।
लखनऊ। यूपी सरकार के कैबिनेट मंत्री सिद्धार्थ नाथ सिंह भी कोरोना वायरस से संक्रमित पाए गए। उन्होंने खुद ट्वीट कर इसकी जानकारी दी है। सिद्धार्थ नाथ सिंह ने अपने ट्टीव में लिखा है कि कोरोना के शुरुआती लक्षण दिखने पर मैंने टेस्ट करवाया और रिपोर्ट पॉजिटिव आई है। चिकित्सकीय सलाह पर 56 वर्षीय कैबिनेट मंत्री अपने आवास पर ही पृथकवास में चले गए हैं। फिलहाल सिद्धार्थनाथ सिंह अभी यूपी सरकार में खादी एवं ग्रामोद्योग रेशम उद्योग वस्त्र उद्योग सूक्ष्म लघु एवं मध्यम उद्यम निर्यात प्रोत्साहन मंत्रालय संभाले हुए हैं। यूपी सरकार के प्रवक्ता और कैबिनेट मंत्री सिद्धार्थनाथ सिंह ने ट्वीट करके बताया, 'कोरोना के शुरुआती लक्षण दिखने पर मैंने टेस्ट करवाया और रिपोर्ट पॉजिटिव आई है। मेरी तबीयत ठीक है और डॉक्टर्स की सलाह से मैंने खुद को होम आइसोलेट कर लिया है। मेरा अनुरोध है कि आप में से जो भी लोग गत कुछ दिनों में मेरे संपर्क में आए हैं, कृपया स्वयं अपनी जांच करवा लें।' इससे पहले बुधवार (26 अगस्त) को पंचायती राज मंत्री भूपेंद्र सिंह चौधरी को भी कोरोना संक्रमण की पुष्टि हुई थी।सुप्रीम कोर्ट ने खारिज की मुहर्रम जुलूस की याचिका, जानें जगन्नाथपुरी यात्रा की इजाजत देने पर क्या कहाकोरोना से दो मंत्रियों की मौत हो चुकीउत्तर प्रदेश में कोरोना संक्रमण अपने पैर तेजी से पसार रहा है। यूपी सरकार में लगातार कई मंत्री कोरोना से संक्रमित हो चुके हैं। इससे पहले योगी सरकार के 10 मंत्री कोरोना वायरस से संक्रमित हो चुके हैं। बीते दिनों उदयभान सिंह, अतुल गर्ग की रिपोर्ट भी पॉजिटिव आई थी। कोरोना के कारण बीते दिनों यूपी सरकार के दो मंत्रियों कमल रानी वरुण और चेतन चौहान का निधन हो चुका है। सीएम योगी आदित्यनाथ ने गोंडा में किया 300 बेड के कोविड अस्पताल का उद्घाटनइलाहाबाद हाईकोर्ट ने कोरोना की स्थिति पर जताया है रोषकैबिनेट मंत्री की कोरोना रिपोर्ट ऐसे समय में आई है, जब इलाहाबाद हाईकोर्ट ने यूपी सरकार से कंम्प्लीट लॉकडाउन के लिए कहा है। कोर्ट की ओर से कहा गया कि कोरोना के संक्रमण को देखते हुए प्रदेश सरकार खुद इस पर निर्णय ले। हालांकि इस मामले में प्रदेश सरकार ने अपनी दलील दी है कि देश के अन्य राज्यों को देखते हुए उत्तर प्रदेश में स्थिति ठीक है। राज्य सरकार ने कोर्ट को बताया है कि कंम्प्लीट लॉकडाउन लगाने जैसी भयावह स्थिति प्रदेश में नहीं है।